62019TO0181_INF
Определение на Общия съд (шести състав) от 18 ноември 2019 г. —Dickmanns/EUIPO
(Дело T‑181/19)
„Публична служба — Срочно наети служители — Договор за определен срок, в който е предвидена клауза за прекратяването на договора — Клауза за прекратяването на договора, ако името на служителя не е включено в списъка с одобрените кандидати от конкурс — Акт с чисто потвърдителен характер — Срок за обжалване по административен ред — Недопустимост“
1.
Жалби на длъжностните лица — Предварително обжалване по административен ред — Мълчалив отказ, който не е оспорен в предвидения срок — Последващо изрично решение — Потвърждаващ акт
(член 91, параграф 2 от Правилника за длъжностните лица)
(вж. т. 38)
2.
Съдебно производство — Срокове за обжалване — Преклудиране — Стриктно прилагане на нормите на Съюза
(член 47 от Хартата на основните права на Европейския съюз)
(вж. т. 51 и 52)
3.
Жалби на длъжностните лица — Искане за обезщетение, свързано с искане за отмяна — Отхвърляне на искането за отмяна, което води до отхвърляне на искането за обезщетение
(член 91 от Правилника за длъжностните лица)
(вж. т. 56 и 57)
4.
Съдебно производство — Съдебни разноски — Възлагане — Съобразяване на изискванията за справедливост — Осъждане на спечелилата делото страна да заплати съдебните разноски
(член 134, параграф 1 и член 135, параграф 2 от Процедурния правилник на Общия съд)
(вж. т. 60—63)
Предмет
Искане на основание член 270 ДФЕС, от една страна, за отмяна на решението на EUIPO от 4 юни 2018 г., с което се отхвърлят исканията на жалбоподателката да се премахне клаузата за прекратяване в член 5 от нейния договор, този договор да се преобразува в договор за неопределено време, да се оттегли решението от 14 декември 2017 г., доколкото това е необходимо, и да се удължи повторно срокът на договора ѝ след 30 септември 2018 г., или най-малкото жалбоподателката да бъде включена в производството за повторно удължаване на срока на договорите на срочно наетите служители в съответствие с Насоките от 28 януари 2016 г. за удължаване на срока на договорите на срочно наетите служители, и от друга страна, за присъждане на обезщетение за вредите, които жалбоподателката твърди, че е претърпяла
Диспозитив
1)
Отхвърля жалбата като недопустима.
2)
Службата на Европейския съюз за интелектуална собственост (EUIPO) понася направените от нея съдебни разноски, както и тези на г‑жа Sigrid Dickmanns.